Små (2-3 millimeter), avlange og litt flate, matt gråbrunlige biller. Kroppen er gjerne delvis skjellkledt. Antennene er nokså korte, 11-leddete, med en stor, to-leddet klubbe. Hodet er avrundet firkantet, fasettøynene middelsstore. Pronotum er rundet med litt framskytende forhjørner. Dekkvingene er ganske jevnbrede med fine punktrader. Noen av artene har tallrike, korte, stive, oppstående børstehår.